राजकुमार हिरानी ने बताया, ‘आमिर खान मेरे अच्छे दोस्त हैं, इसलिए मैं जो भी कहानी लिखता हूं उन्हें जरुर देता हूं। जब मैंने ‘संजू’ उन्हें सुनाई तो उन्हें ये बहुत पसंद आई और उन्होंने कहा ‘मैं भी कुछ करता हूं’ तब मैंने कहा ये करो, (सुनील दत्त) का रोल। लेकिन तब वो ‘दंगल’ में भी एक बुजुर्ग व्यक्ति का रोल (2016) कर रहे थे।’तो इसीलिए आमिर खान को इस किरदार के लिए न कहना पड़ा। आमिर खान खुद भी ये किरदार करना चाहते थे लेकिन फिर भी उन्होंने इसके लिए मना कर दिया। हिरानी ने ये बात एक मैगजीन को दिए इंटरव्यू में बताई थी।बता दें कि अपने 18 साल के फिल्मी करियर में महज 4 फिल्में देने वाले डायरेक्टर राजकुमार हिरानी की बतौर निर्देशक ये पांचवी फिल्म है। इस फिल्म के लिए उन्होंने बेहद विवादित विषय चुना और वो है संजय दत्त की जिंदगी की कहानी। अपनी पिछली 4 फिल्मों में वो 2 फिल्में संजय दत्त के साथ तो 2 फिल्में आमिर खान के साथ कर चुके है।